25.1.85 De Europæiske Fællesskabers Tidende Nr. C 23/11 
Forslag til Rådets tiende direktiv med hjemmel i EØF-traktatens artikel 54, stk. 3, litra 
g), om grænseoverskridende fusion af aktieselskaber 
KOM(84) 727 endelig udg. 
(Forelagt Rådet af Kommissionen den 14. januar 1985) 
(85/C 23/08) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 54, 
stk. 3, litra g), 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Fusioner af aktieselskaber er blevet samordnet ved 
Rådets direktiv 78/855/EØF ('), men denne samord­
ning vedrører kun fusioner, hvor samtlige deltagende 
selskaber henhører under lovgivningen i en og samme 
medlemsstat; i fællesmarkedets interesse forekommer 
det imidlertid absolut nødvendigt at fastsætte en ord­
ning for fusioner, hvori der deltager selskaber, som 
hører under forskellige medlemsstaters lovgivninger; 
traktatens artikel 220, hvorefter medlemsstaterne i det 
omfang, det er nødvendigt, indleder indbyrdes for­
handlinger for at sikre muligheden for sådanne græn­
seoverskridende fusioner, er ikke til hinder for, at 
området harmoniseres ved hjælp af et direktiv; 
denne fremgangsmåde frembyder den fordel, at nær­
værende direktiv i de meget talrige tilfælde, hvor ord­
ningerne med den indenlandske og den grænseover­
skridende fusion falder sammen, kan henvise til de til­
svarende bestemmelser i direktiv 78/855/EØF, såle­
des at der på samme tid sikres en ensartet gennemfø­
relse og fortolkning af de to ordninger, og det på en 
bedre måde, end det ville være muligt med to tekster 
af forskellig juridisk karakter; 
dette direktiv begrænser sig derfor til de elementer, 
som ved den grænseoverskridende fusion adskiller sig 
fra den indenlandske fusion, eller som nødvendigvis 
føjer sig hertil; dette direktivs anvendelsesområde falder i det væsent­
lige sammen med anvendelsesområdet for direktiv 
78/855/EØF; dog skal en medlemsstat desuden fra 
nærværende direktivs område kunne udelukke de sel­
skaber, for hvilke der i dens lovgivning findes bestem­
melser om arbejdstagernes deltagelse i sammenslut­
ningen af disse selskabers organer; denne udelukkelse 
forekommer under alle omstændigheder at være nød­
vendig, så længe Rådet ikke har taget stilling til 
Kommissionens ændrede forslag til et femte direktiv 
med hjemmel i EØF-traktatens artikel 54, stk. 3, litra 
g), om aktieselskabers struktur samt om deres orga­
ners beføjelser og pligter (2); i øvrigt sikres arbejds­
tagernes beskyttelse ved både grænseoverskridende og 
indenlandske fusioner gennem Rådets direktiv 
77/187/EØF C); 
den grænseoverskridende fusion kan defineres ved en 
henvisning til definitionen af den indenlandske fusion 
i direktiv 78/855/EØF med den ene forskel, at to el­
ler flere selskaber, der deltager i transaktionen, hen­
hører under lovgivningen i forskellige medlemsstater; 
for så vidt som det efter direktiv 78/855/EØF i til­
fælde af indenlandske fusioner er overladt til med­
lemsstaterne at anvende visse bestemmelser i samme 
direktiv, kan de med hensyn til en grænseoverskri­
dende fusion kun gøre brug af denne mulighed over 
for selskaber, der deltager" i denne transaktion, og 
som henhører under deres lovgivning; 
for så vidt som direktiv 78/855/EØF hjemler undta­
gelser for visse andre transaktioner, der kan sidestilles 
med fusion, kan medlemsstaterne i tilfælde af en 
grænseoverskridende fusion kun gøre brug af disse 
undtagelser, hvis de andre medlemsstater, under hvis 
lovgivning de øvrige deltagende selskaber hører, også 
har gjort det; 
mens den skriftlige form i henhold til direktiv 
78/855/EØF er tilstrækkelig for fusionsplanen i til­
fælde af indenlandske fusioner, kræver fusionsplanen, 
O EFT nr. L 295 af 20. 10. 1978, s. 36. O EFT nr. C 240 af 9. 9. 1983, s. 2. 
O EFT nr. L 61 af 5. 3. 1977, s. 26. 
Nr. C 23/12 De Europæiske Fællesskabers Tidende 25.1.85 
når det drejer sig om den grænseoverskridende fu­
sion, legalisering, så snart lovgivningen i en medlems­
stat, hvorunder et af de deltagende selskaber hører, 
bestemmer det; 
i medfør af Rådets direktiv 68/151/EØF O kan of­
fentliggørelsen af fusionsplanen i den nationale ti­
dende, efter at den er deponeret i registret, i tilfælde 
af indenlandsk fusion ske ved en bemærkning om de­
poneringen i registret; i tilfælde af grænseoverskri­
dende fusion synes supplerende angivelser at være 
nødvendige for at sikre en bedre information af inte­
resserede udenforstående, særlig det overtagne sel­
skabs kreditorer; 
generalforsamlingens afgørelse med hensyn til den 
grænseoverskridende fusion må ikke underkastes 
strengere betingelser end dem, der gælder for gener­
alforsamlingens afgørelse om den indenlandske fu­
sion; 
systemet for beskyttelse af kreditorerne i de i den 
grænseoverskridende fusion deltagende selskaber skal 
være det samme som det, der gælder for kreditorerne 
i tilfælde af en indenlandsk fusion; 
den forebyggende retslige eller administrative kontrol 
eller i givet fald legaliseringen hos hvert af de i trans­
aktionen deltagende selskaber skal i tilfælde af en 
grænseoverskridende fusion synkroniseres; 
den grænseoverskridende fusion kan ikke få virkning, 
før der er foretaget kontrol, eller ovennævnte formali­
teter er opfyldt hos alle de deltagende selskaber; 
der skal ske offentliggørelse af den grænseoverskri­
dende fusion for det overtagne selskab, før offentlig­
gørelse foretages for det overtagende selskab; 
årsagerne til den grænseoverskridende fusions ugyl­
dighed bør begrænses i videst muligt omfang — 
UDSTEDT FØLGENDE DIREKTIV: 
Artikel 1 
1. De i dette direktiv foreskrevne samordningsfor-
anstaltninger, finder anvendelse på medlemsstaternes 
administrativt eller ved lov fastsatte bestemmelser for 
følgende selskabsformer: 
a) i Tyskland: 
die Aktiengesellschaft; b) i Belgien: 
de naamloze vennootschap/la société anonyme; 
c) i Danmark; 
aktieselskaber; 
d) i Frankrig: 
la société anonyme; 
e) i Grækenland: 
avé)\x)\n\ etaipia; 
f) i Irland: 
public companies limited by shares or by guaran-
tee; 
g) i Italien: 
la societå per azioni; 
h) i Luxembourg: 
la société anonyme; 
i) i Nederlandene: 
de naamloze vennootschap; 
j) i Det forenede Kongerige: 
public companies limited by shares or by guaran-
tee. 
2. Anvender en medlemsstat artikel 1, stk. 2 eller 3, 
i direktiv 78/855/EØF vedrørende et selskab, der 
henhører under dens lovgivning, og som deltager i en 
grænseoverskridende fusion, finder nærværende di­
rektiv ikke anvendelse. 
3. Indtil en yderligere samordning finder sted, kan 
en medlemsstat undlade at anvende bestemmelserne i 
nærværende direktiv på en grænseoverskridende fu­
sion, når denne ville bevirke, at en virksomhed, hvad 
enten den deltager i fusionen eller ej, ikke længere 
opfylder de betingelser, der kræves for, at arbejds­
tagerne kan være repræsenteret i selskabets organer. 
4. Beskyttelsen af de rettigheder, som tilkommer 
arbejdstagerne i hvert af de selskaber, der deltager i 
en grænseoverskridende fusion, fastlægges efter direk­
tiv 77/187/EØF. 
Artikel 2 
1. Medlemsstaterne træffer med hensyn til selska­
ber, der er undergivet deres lovgivning, bestemmelser 
om grænseoverskridende fusion ved et selskabs over­
tagelse af et eller flere andre selskaber og om grænse­
overskridende fusion ved stiftelse af et nyt selskab ef­
ter direktiv 78/855/EØF, for så vidt som andet ikke 
er fastsat i nærværende direktiv. 
(') EFT nr. L 65 af 14. 3. 1968, s. 8. 2. Artikel 17 og artikel 22, stk. 1, litra b), i direktiv 
78/855/EØF finder ikke anvendelse. 
25.1.85 De Europæiske Fællesskabers Tidende Nr. C 23/13 
3. En medlemsstat kan kun anvende artikel 3, stk. 
2, artikel 4, stk. 2, artikel 8, artikel 11, stk. 2, andet 
afsnit, artikel 22, stk. 1 og 2, artikel 23, stk. 4 og arti­
kel 25 til 29 i direktiv 78/855/EØF på de selskaber, 
der deltager i den grænseoverskridende fusion, og 
som henhører under dens lovgivning. 
4. En medlemsstat kan ikke anvende direktiv 
78/855/EØF, artikel 30 og 31 på selskaber, der delta­
ger i den grænseoverskridende fusion, og som henhø­
rer under dens lovgivning, medmindre de andre med­
lemsstater, under hvis lovgivning de øvrige i denne 
transaktion deltagende selskaber hører, også har gjort 
det. 
Artikel 3 
I dette direktiv forstås ved grænseoverskridende fu­
sion ved overtagelse den i artikel 3, stk. 1, i direktiv 
78/855/EØF nævnte transaktion, når to eller flere 
selskaber, der deltager i transaktionen, hører under 
forskellige medlemsstaters lovgivning. 
Artikel 4 
I dette direktiv forstås ved grænseoverskridende fu­
sion ved stiftelse af et nyt selskab den i artikel 4, stk. 
1, i direktiv 78/855/EØF nævnte transaktion, når to 
eller flere selskaber, der deltager i transaktionen, hø­
rer under forskellige medlemsstaters lovgivning. 
Artikel 5 
1. Artikel 5 i direktiv 78/855/EØF finder anven­
delse på udarbejdelsen af planen for en grænseover­
skridende fusion. Der kan ikke kræves andre oplys­
ninger end dem, der er angivet i stk. 2 i samme arti­
kel. 
2. Planen om den grænseoverskridende fusion skal 
legaliseres, når det er foreskrevet i den lovgivning, 
hvorunder et eller flere af de i den grænseoverskri­
dende fusion deltagende selskaber hører. 
3. Det fastsættes i lovgivningen i den medlemsstat, 
hvor legalisering er foreskrevet, hvilke personer eller 
instanser der er kompetente til at legalisere dokumen­
ter. Er legalisering foreskrevet i flere lovgivninger, 
hvorunder de i den grænseoverskridende fusion delta­
gende selskaber hører, kan den foretages af enhver 
person eller instans, der er kompetent hertil ifølge en 
af disse lovgivninger. Artikel 6 
1. Artikel 6 i direktiv 78/855/EØF og artikel 3 i 
direktiv 68/151/EØF finder anvendelse på offentlig­
gørelsen af planen om grænseoverskridende fusion 
for hvert af de fusionerende selskaber. 
2. Ved offentliggørelsen af den i stk. 1 omhand­
lede plan, jf. artikel 3, stk. 4, i direktiv 68/151/EØF, 
skal der dog for hvert af de fusionerende selskaber 
gives følgende oplysninger: 
a) de fusionerende selskabers form, navn og hjem­
sted; 
b) det register, hvor de i artikel 3, stk. 2, i direktiv 
68/151/EØF anførte dokumenter er blevet indført 
for hvert af de fusionerende selskaber samt indre-
gistreringsnummeret; 
c) de betingelser, der i overensstemmelse med artikel 
11 gælder for det tidspunkt, på hvilket fusionen 
får virkning. 
3. Ved offentliggørelsen skal der desuden for det 
eller de overtagne selskaber angives reglerne for, 
hvorledes kreditorerne i disse selskaber udøver deres 
rettigheder, jf. artikel 13, 14 og 15 i direktiv 
78/855/EØF samt artikel 9 i nærværende direktiv. 
Artikel 7 
Artikel 7 i direktiv 78/855/EØF, der vedrører reg­
lerne for generalforsamlingens samtykke, finder an­
vendelse på hvert af de fusionerende selskaber. Dog 
kan medlemsstaterne ikke kræve større flertal end 
det, de kræver for en fusion, i hvilken alle de delta­
gende selskaber henhører under deres lovgivning. 
Artikel 8 
1. Artikel 10 i direktiv 78/855/EØF, der vedrører 
udarbejdelsen af den eller de sagkyndiges beretning, 
finder anvendelse. 
2. De sagkyndige udpeges eller godkendes af en 
retslig eller administrativ myndighed i den medlems­
stat, hvis lovgivning gælder for det selskab, til hvis ak­
tionærer beretningen udarbejdes. 
3. Når der i lovgivningen i de medlemsstater, hvor­
under de i den grænseoverskridende fusion delta­
gende selskaber hører, henvises til artikel 10, stk. 1, 
andet punktum, i direktiv 78/855/EØF, kan udpeg­
ningen af en eller flere uafhængige sagkyndige for 
alle disse selskaber på disses fælles anmodning foreta-
Nr. C 23/14 De Europæiske Fællesskabers Tidende 25.1.85 
ges af en retslig eller administrativ myndighed i en 
hvilken som helst af disse medlemsstater. I så fald 
fastsættes indholdet af den sagkyndiges beretning i 
den lovgivning, der gælder for denne retslige eller ad­
ministrative myndighed, jf. artikel 10, stk. 2, i direktiv 
78/855/EØF. 
Artikel 9 
1. Artikel 13 og 14 i direktiv 78/855/EØF, der ved­
rører ordningen til sikring af de rettigheder, som til­
kommer kreditorerne, finder anvendelse på grænse­
overskridende fusioner. 
2. Sikringsordningen må ikke være forskellig fra 
den, som er fastsat for beskyttelsen af kreditorernes 
interesser i tilfælde af fusion mellem selskaber, der 
alle henhører under den pågældende medlemsstats 
lovgivning. 
3. Artikel 15 i direktiv 78/855/EØF finder anven­
delse, men i tilfælde af grænseoverskridende fusion 
a) fastsættes det i den lovgivning, hvorunder det 
overtagne selskab hører, om forsamlingen af inde­
haverne af de i nævnte artikel omhandlede værdi­
papirer kan godkende en ændring af deres rettig-
. heder i selskabet; 
b) fastsættes det i den lovgivning, hvorunder det 
overtagende selskab hører, om indehaverne af de i 
nævnte artikel omhandlede værdipapirer har ret til 
at få deres værdipapirer tilbagekøbt af det overta­
gende selskab. 
Artikel 10 
1. Er der i en medlemsstats lovgivning, hvorunder 
et eller flere af de i den grænseoverskridende fusion 
deltagende selskaber hører, fastsat en forebyggende 
retslig eller administrativ kontrol med fusionens lov­
lighed, finder denne lovgivning anvendelse på selska­
berne. 
2. Er der i en medlemsstats lovgivning, hvorunder 
et eller flere af de i den grænseoverskridende fusion 
deltagende selskaber hører, ikke fastsat nogen fore­
byggende retslig eller administrativ kontrol med fusi­
onens lovlighed, eller omfatter kontrollen ikke alle de 
for fusionen påkrævede handlinger, finder artikel 16 i 
direktiv 78/855/EØF anvendelse på det eller de på­
gældende selskaber. Er det i den pågældende lovgiv­
ning fastsat, at indgåelse af en fusionsaftale skal ske 
efter generalforsamlingen om den grænseoverskri­
dende fusion, skal denne aftale indgås af samtlige i 
transaktionen deltagende selskaber. Artikel 5, stk. 3, 
finder anvendelse. 
3. Er der i den lovgivning, hvorunder det overtag­
ende selskab hører, og den lovgivning, hvorunder et eller flere overtagne selskaber hører, fastsat en fore­
byggende retslig eller administrativ kontrol med fusi­
onens lovlighed, skal denne kontrol først foretages 
hos det overtagende selskab. Den kan kun foretages 
hos et overtaget selskab, når det er godtgjort, at kon­
trollen er blevet foretaget hos det overtagende sel­
skab. 
4. Er der i den lovgivning, hvorunder et eller flere i 
transaktionen deltagende selskaber hører, fastsat en 
forebyggende retslig eller administrativ kontrol med 
lovligheden, mens der ikke i den lovgivning, hvorun­
der et eller flere andre i transaktionen deltagende sel­
skaber hører, er fastsat en sådan kontrol, foretages 
den ved legalisering af de i artikel 16 i direktiv 
78/855/EØF omhandlede dokumenter. 
Artikel 11 
Det fastsættes i lovgivningen i den medlemsstat, hvor­
under det overtagende selskab hører, på hvilket tids­
punkt den grænseoverskridende fusion får virkning. 
Dette tidspunkt kan ligge efter udførelsen af kontrol­
foranstaltningerne, i givet fald efter legaliseringen af 
de i artikel 10 anførte dokumenter hos alle de i trans­
aktionen deltagende selskaber. 
Artikel 12 
Artikel 18 i direktiv 78/855/EØF finder anvendelse. 
Dog skal offentliggørelsen af den grænseoverskri­
dende fusion for det eller de overtagne selskabers 
vedkommende foretages forud for offentliggørelse for 
det overtagende selskabs vedkommende. 
Artikel 13 
Artikel 19, stk. 3, i direktiv 78/855/EØF finder an­
vendelse, men det fastsættes i lovgivningen i den med­
lemsstat, hvorunder et overtaget selskab hører, om 
der kræves opfyldelse af særlige formaliteter, for at 
overdragelsen af visse formuegenstande, rettigheder 
og forpligtelser, der følger med det overtagne selskab, 
har retsvirkning over for tredjemand. 
Artikel 14 
Det erstatningsansvar, der påhviler medlemmerne af 
det overtagne selskabs administrations- eller ledelses­
organer samt dets sagkyndige, afhænger af lovgivnin­
gen i den medlemsstat, hvorunder dette selskab hører, 
i overensstemmelse med artikel 20 og 21 i direktiv 
78/855/EØF. I det i artikel 8, stk. 3, i nærværende 
25.1.85 De Europæiske Fællesskabers Tidende Nr. C 23/15 
direktiv omhandlede tilfælde afhænger den eller de 
sagkyndiges erstatningsansvar dog af lovgivningen i 
den medlemsstat, hvorunder den retslige eller admini­
strative myndighed, der har udpeget dem, hører. 
Artikel 15 
1. Artikel 22, stk. 1, i direktiv 78/855/EØF finder 
anvendelse i tilfælde af ugyldighed af en grænseover­
skridende fusion, der har fået virkning efter artikel 11 
i nærværende direktiv, dog med det i stk. 1, litra b) i 
nævnte artikel 22 udtrykte forbehold, at den kun kan 
erklæres udgyldig på grund af manglende forebyg­
gende retslig eller administrativ kontrol med lovlighe­
den eller manglende legalisering, og for så vidt som 
en sådan kontrol eller legalisering kræves af lovgiv­
ningen i den medlemsstat, hvorunder det pågældende 
selskab hører. Når den lovgivning, hvorunder det 
overtagende selskab hører, ikke indeholder hjemmel 
til at erklære fusionen ugyldig på grund af manglende 
forbyggende retslig eller administrativ kontrol med 
lovligheden eller manglende legalisering, kan fusionen 
dog ikke erklæres ugyldig. 
2. Det kan ikke i lovgivningen i en medlemsstat 
bestemmes, at den grænseoverskridende fusion er 
ugyldig i tilfælde, hvor noget sådant ikke er fastsat 
for fusion af selskaber, der alle henhører under dens 
lovgivning. 3. Artikel 22, stk. 1, litra f) i direktiv 78/855/EØF, 
finder anvendelse, når lovgivningen i den medlems­
stat, hvor der er truffet bestemmelse om, at den græn­
seoverskridende fusion er ugyldig, hjemler indsigelse 
fra tredjemand. 
Artikel 16 
1. Medlemsstaterne sætter senest den 1. januar 
1988 de nødvendige love og administrative forskrifter 
i kraft for at efterkomme dette direktiv. De underret­
ter straks Kommissionen herom. 
2. Medlemsstaterne kan undlade at anvende dette 
direktiv på de grænseoverskridende fusioner eller på 
andre transaktioner, der er sidestillet med grænse­
overskridende fusioner, til hvis forberedelse eller gen­
nemførelse en handling eller en formalitet, der er fo­
reskrevet ved national lov, allerede er foretaget på det 
tidspunkt, hvor de i stk. 1 omhandlede bestemmelser 
træder i kraft. 
3. Medlemsstaterne giver Kommissionen medde­
lelse om indholdet af de vigtigste indenlandske 
bestemmelser, som de vedtager på de områder, der 
omfattes af nærværende direktiv. 
Artikel 17 
Dette direktiv er rettet til medlemsstaterne.